
TERMOPUIDUST TERRASSI HOOLDUS- JA KASUTUSJUHEND

Kasutus ja hooldamine
Terrassi mitte koormata raskete esemetega.  
Teravad esemed võivad kahjustada terrassi pinda. Terrassimööbli jalgade all soovitame kasutada pehmendusi. 
Mitte lasta terrassile kukkuda raskeid või teravaid esemeid, see võib kahjustada terrassi pinda.  
Mitte jätta esemeid ühte asukohta pikaks ajaks seisma, see võib terrassilaua pinda ebaühtlaselt pleegitada, niiskuse kogunedes võib tekkida hallitus. 
Jälgida tasuks, et terrassi vahedesse ei oleks kogunenud mustus, mis ei lase terrassil korralikult tuulduda. Puhastamiseks piisab üldjuhul harjast. 
Plekid puhastada võimalikult kiiresti, et need ei saaks imenduda terrassilaua sisse. Määrdunud pinda võib puhastada hoolduspesu vahendiga (1 osa hoolduspesu 10 osa vett). Puhasta eriti määrdunud pinnad tugevama hoolduspesu lahusega (1:1). Pesu järel loputa pinnad ja lase kuivada.
Hallituse puhul kasutada seebivett või kauplustes müügil olevaid spetsiaalseid hallitusevastaseid puhastusvahendeid.
Terrassilauda tuleb püsiva tooni säilitamiseks õlitada kord aastas (vaadake peatükki “Terrassi õlitamine”)
Termopuidust terrassilauale kantud tooniv õli imendub puitu vaid pindmiselt, seetõttu võib laudisel tekkida ka mehhaanilise kasutamise tõttu ebaühtlane õli kulumine käidavamatel kohtadel.


Tasub meeles pidada!  
· Pindade puhastamiseks kasutada lahuseid ja pesuvahendeid, mille pH on neutraalne. Tugevamad pesuvahendid võivad valgendada ning jäädavalt mõjutada pinna värvust. 
· Pindade puhastamiseks kasutada ainult pehmete harjastega harja, vältimaks pinna kriimustamist.


Terrassi õlitamine

Kord aastas tuleb terrassi õlitada, kui te ei soovi, et see halliks muutuks ajapikku.
Soovitame kasutada TIKKURILA W-OIL või TEKNOS WOODEX AQUA WOOD OIL puiduõli või mõnda teist sarnast toodet. 

Puiduõlid on ilmastikule vastupidavad kaitseained horisontaalpindadele. Mida paremini õli imendub puitpinda, seda paremini see kaitseb. Parim kaitse saavutatakse iga-aastase hooldusõlitamisega. 

ÕLITAMISTINGIMUSED
Õlitatav pind peab olema kuiv. Puidu niiskus maksimaalselt 20 % puidu kuivkaalust. Õlitamise ja kuivamise ajal peab õhu, pinna ja värvi temperatuur olema üle +5 °C ning õhu suhteline niiskus alla 80 %.
Mida kuivem on puidu pind, seda paremini imendub õli ja seda kauem see kestab ja kaitseb.

ÕLITAMISEKS SOBILIK ILM
Sobilik aeg õlitamiseks on mai algusest septembri lõpuni. Parim on pilvealune kesksuvine päev, kuid ilmastikutingimusi jälgides õnnestub see ka muul ajal. Otsese päikese käes õlitamist tuleks vältida.
Varahommikust ja hilisõhtust õlitamist tuleks samuti vältida. Õlitada tuleks nii, et pinnad kuivaksid enne öö saabumist. Terrassile langev kaste võib pinna väljanägemist kahjustada. 

EELTÖÖD
Ümberkaudsete pindade kaitsmine tuleks ajastada rahulikult ja varuga enne õlitamist.
Suurte pindade (nt. terrassipind) tarbeks tuleks kokku segada piisav kogus samast toonipartiist õli toonierinevuste ja nähtavate üleminekute vältimiseks. Vajadusel võib terrassi ja seina kokkupuutepunktid katta nt. Maalriteibiga, et vältida seina määrdumist õliga.


PUIDUÕLI KASUTAMINE
Puiduõli kantakse puitale puidupinnale käsna või pintsliga. Õlil lastakse imenduda umbes 30 minutit, seejärel eemaldatakse vajadusel üleliigne õli. Pinnad pusivad kena ja puhtana, kui õlitamist korrata 1-2 aasta järel. 
Töötle terrassi laudhaaval piki puusüüd. Õlita saetud otsi eriti hoolikalt.
Välispindadel ei soovitata kasutada toonimata õli. Ainult toonitud õli suudab puitu kaitsta päikese UV-kiirguse eest. 

PESUTARBED
- varrega hari
- voolik või survepesur
- maalri isikukaitsevahendid
- ämber
- terashari, pahtlilabidas (kaabits) 

VÄRVIMISVAHENDID
- lai pintsel, käsn
- pikendusvars
- kaitsevahendid, nt. kindad, peakate jne

TÖÖJÄRJEKORD
Terrassi õlitades töötle kogu laud korraga otsast lõpuni. Nii väldid tumedamaid mitmekordseid üleminekuid. Õli kantakse pinnale piki puusüüd.
Ainult toonitud õli kaitseb puitu hallinemise eest.

TÖÖVAHENDITE PESU
Pese töövahendid algul vee, lahusti või pesuainega. Kasuta viimasena pesuainet, siis jäävad pintsliharjased pehmeks. Lõpuks loputa veega.


Head terassi nautimist!

